CELEX: C2007/297/09
Language: et
Date: 2007-12-08 00:00:00
Title: Kohtuasi C-411/05: Euroopa Kohtu (suurkoda) 16. oktoobri 2007 . aasta otsus (eelotsusetatotlus, mille esitas Juzgado de lo Social de Madrid (Hispaania)) — Félix Palacios de la Villa versus Cortefiel Servicios SA (Direktiiv 2000/78/EÜ — Võrdne kohtlemine töö saamisel ja kutsealale pääsemisel — Ulatus — Kollektiivleping, mis näeb ette töösuhte automaatse lõppemise juhul, kui töötaja on saanud 65 aastaseks ning tal on õigus saada vanaduspensioni — Vanuseline diskrimineerimine — Õigustus)

8.12.2007   
            
            
               ET
            
            
               Euroopa Liidu Teataja
            
            
               C 297/6
            
         Euroopa Kohtu (suurkoda) 16. oktoobri 2007. aasta otsus (eelotsusetatotlus, mille esitas Juzgado de lo Social de Madrid (Hispaania)) — Félix Palacios de la Villa versus Cortefiel Servicios SA
   (Kohtuasi C-411/05) (1)
   
   (Direktiiv 2000/78/EÜ - Võrdne kohtlemine töö saamisel ja kutsealale pääsemisel - Ulatus - Kollektiivleping, mis näeb ette töösuhte automaatse lõppemise juhul, kui töötaja on saanud 65 aastaseks ning tal on õigus saada vanaduspensioni - Vanuseline diskrimineerimine - Õigustus)
   (2007/C 297/09)
   Kohtumenetluse keel: hispaania
   Eelotsusetaotluse esitanud kohus
   Juzgado de lo Social de Madrid
   Põhikohtuasja pooled
   
      Hageja: Félix Palacios de la Villa
   
      Kostja: Cortefiel Servicios SA
   Kohtuasja ese
   Eelotsusetaotlus — Juzgado de lo Social de Madrid — Nõukogu 27. novembri 2000. aasta direktiivi 2000/78/EÜ, millega kehtestatakse üldine raamistik võrdseks kohtlemiseks töö saamisel ja kutsealale pääsemisel (EÜT L 303, lk 16; ELT eriväljaanne 05/04, lk 79) artikli 2 lõike 1 tõlgendamine — Siseriiklik seadus, mis sisaldab üleminekusätet, mille alusel loetakse õiguspäraseks kohustuslikus korras pensionile saatmist käsitlevad kollektiivlepingute punktid, mida ei õigusta tööhõivepoliitilised eesmärgid
   Resolutiivosa
   Igasugust vanuse alusel diskrimineerimise keeldu nagu see on sätestatud nõukogu 27. novembri 2000. aasta direktiivis 2000/78/EÜ, millega kehtestatakse üldine raamistik võrdseks kohtlemiseks töö saamisel ja kutsealale pääsemisel, tuleb tõlgendada nii, et sellega ei ole vastuolus sellised siseriiklikud õigusnormid nagu põhikohtuasjas vaidluse all olevad, mille alusel loetakse õiguspäraseks kohustuslikus korras pensionile saatmist käsitlevad kollektiivlepingute punktid, milles on ainsa tingimusena nõutud see, et töötaja on saanud 65-aastaseks ja jõudnud seega siseriiklikus õiguses sätestatud pensioniikka ning vastab muudele sotsiaalkindlustusalastele tingimustele sissemaksetest sõltuva vanaduspensioni saamiseks, kui
   
               —
            
            
               see meede, isegi kui see lähtub vanusest, on siseriiklikus õiguses objektiivselt ja mõistlikult põhjendatud õiguspärase eesmärgiga, mis on seotud tööhõivepoliitikaga ja tööturuga, ning
            
         
               —
            
            
               selle üldise huvi eesmärgi saavutamiseks kasutatavad meetmed pole asjakohatud ega kasutud.
            
         
      (1)  ELT C 36, 11.2.2006.